kardosdrur/scandi-wiki huggingface dataset:
Chamonix

Chamonix-Mont-Blanc, eller slet og ret Chamonix, er en by med ca. 9.000 indbyggere. Byen ligger ved foden af Mont Blanc i départementet Haute-Savoie i regionen Auvergne-Rhône-Alpes i det sydøstlige Frankrig. Chamonix er et vintersportssted og betegnes ofte som 'alpinismens hovedstad' i Europa.

De første Vinter-OL blev afholdt her i 1924. Chamonix ligger i Arve-dalen (fransk: Vallée de l'Arve).

Geografi 
Chamonix ligger ca. 1.037 m.o.h. Gennem dalen løber floden Arve. På den sydøstlige side af Chamonix ligger Mont Blanc, Frankrigs og Vesteuropas højeste bjerg. Chamonixområdet grænser op til Aostadalen i Italien (gennem Mont Blanc-tunnelen) og Martigny i Schweiz via Col des Montets-passet (1.461 m.o.h).

Seværdigheder 
Syd for Chamonix ligger flere bjergtinder, blandt andet Aiguille du Midi (3.842 m.o.h.) og Mont Blanc (4.810 m.o.h.). For at komme op til Mont Blanc må man benytte en svævebane det første stykke, hvorfra det er muligt at klatre op langs isbræerne. Det er også muligt at tage Aiguille du Midi-svævebanen helt til Aiguille du Midi, hvorfra der er udsigt til Mont Blanc og en række andre tinder i Alperne.

Tandhjulsbanen Chemin de fer du Montenvers fører fra banegården i Chamonix op til Frankrigs største gletsjer Mer de Glace.

Galleri

Kildehenvisninger

Eksterne henvisninger 

 
Byer i Haute-Savoie
Værtsbyer for vinter-OL
Vinter-OL 1924
Vintersportssteder i Frankrig
Auvergne-Rhône-Alpes
Silver Broom 1973

Air Canada Silver Broom 1973 var det 15. VM i curling for mænd. Turneringen blev arrangeret af International Curling Federation og afviklet i arenaen Exhibition Arena i Regina, Saskatchewan, Canada i perioden 19. – 24. marts 1973 med deltagelse af ti hold. VM havde for første gang deltagelse af hold fra Italien og Danmark, og Regina var VM-værtsby for første gang.

Mesterskabet blev for første gang vundet af Sverige, som besejrede de forsvarende mestre fra Canada med 6-5 i finalen. Tredjepladsen gik til Frankrig, som tabte 5-6 til Sverige i semifinalen, og som var bedre placeret i grundspillet end den anden tabende semifinalist, Skotland. Sveriges hold kom fra Djursholms Curling Klubb i Stockholm og bestod af Kjell Oscarius, Bengt Oscarius, Tom Schaeffer og Claes-Göran Carlman – i øvrigt nøjagtig samme hold, som ét år tidligere endte på sidstepladsen ved VM.

Resultater 

De ti deltagende hold spillede en enkeltturnering alle-mod-alle. De fire bedste hold gik videre til semifinalerne, hvor de spillede om to pladser i finalen. Tjedjepladsen gik til den af de tabende semifinalister, der endte bedst placeret i grundspillet.

Grundspil

Slutspil

Samlet rangering

Kilder / eksterne henvisninger 
 http://results.worldcurling.org/Championship.aspx?id=23 

1973
Sport i 1973
Curling i Canada
Sport i Regina
Marius Niculae

Marius Constantin Niculae (født 16. maj 1981 i Bukarest, Rumænien) er en rumænsk tidligere fodboldspiller, der spillede som angriber. Gennem karrieren spillede han blandt andet for Dinamo Bukarest i hjemlandet, Sporting Lissabon i Portugal, Standard Liège i Belgien, Mainz 05 i Tyskland og Inverness i Skotland.

Niculae har været med til at vinde både mesterskaber og pokaltitler for såvel Dinamo Bukarest som Sporting Lissabon. Hos Sporting var han også med til at nå finalen i UEFA Cuppen i 2005. I 2001 blev han topscorer i den rumænske liga.

Landshold 
Niculae nåede i sin tid som landsholdsspiller at spille 43 kampe og score 15 mål for Rumæniens landshold. Han debuterede for holdet den 2. februar 2000 i en venskabskamp mod Letland, og var med i landets trup til EM i 2008.

Titler 
Rumænsk Liga
 2000 med Dinamo Bukarest

Rumænsk Pokalturnering
 2000 og 2001 med Dinamo Bukarest

Portugisisk Liga
 2002 med Sporting Lissabon

Portugisisk Pokalturnering
 2002 med Sporting Lissabon

Portugisisk Super Cup
 2002 med Sporting Lissabon

Referencer

Eksterne henvisninger 

Fodboldspillere fra Rumænien
Deltagere ved det europæiske mesterskab i fodbold 2008
Fodboldspillere fra FC Dinamo Bucureşti
Fodboldspillere fra Sporting Clube de Portugal
Fodboldspillere fra Standard Liège
Fodboldspillere fra Mainz 05
Fodboldspillere fra FC Vaslui
Fodboldspillere fra Inverness Caledonian Thistle F.C.
Bystævne

Et bystævne var en samling af landsbyens gårdmænd. 

Når oldermanden blæste én gang i byhornet og fattede oldermandsstaven med de mange hak, der markerede tvister og aftaler mellem byens "gårdmænd", samledes de til stævne. Blæste han to gange, var det tegn på ildløs, og alle skulle hjælpe til med at slukke branden. 

Samledes betød ikke, at de skulle sætte sig på kolde, hårde kampesten rundt om et ege- eller lindetræ, som det langt senere er afbildet. De sad snarere i en varm stue. Eller i kirkens våbenhus

De mange rundkredse af sten, som ses i mange landsbyer som fx Birkum eller Davinde på Fyn, er et falsum. Stenene er stillet op 30-40 år efter Udskiftningen- en gang i attenhundredetallet – til minde om en svunden tid og det hyggelige fællesskab, som mange savnede. (Kilde: Porsmose: Danske Landsbyer,) 

Anpart i landsbyens rettigheder og pligter tilkom gårdmændene eller granderne, uanset om de var ejere eller fæstere. De kunne træffe lovlige beslutninger, når de var forsamlede til grande- eller bystævne under oldermandens ledelse. 

Uden for fællesskabet, men underkastet dets beslutninger, stod de jordløse landsbyboere: husmænd, inderster, tjenestefolk, aftægtsfolk, fattige, børn og unge samt alle kvinder med undtagelse af enker, der havde overtaget fæstet på gården efter manden.

Ordningen med vider og vedtægter og bystævne indebar, at landsbyernes beboere skulle løse indre tvister uden indblanding fra domstole eller andre myndigheder. Gårdmændene forsamlede til bystævne kunne virke som domstol og idømme straffe, oftest som bøder i form af øl.

Noter

Se også
 Ting (folkeforsamling)
 Gadestævne

Landbohistorie
VM i floorball for herrer 2010

Verdensmesterskabet i floorball for mænd 2010 er det ottende VM i floorball for mænd. Mesterskabet afvikles i perioden 4. – 11. december 2010 arenaerne Hartwall Areena i Helsinki og Vantaan Energia Areena i Vantaa, Finland med deltagelse af 16 hold.

Mesterskabet blev for anden gang vundet af Finland, som i finalen besejrede Sverige med 6-2. Det var tredje gang i træk, at VM-finalen var et opgør mellem de to nordiske nabolande, og det var anden gang i træk, at Finland sikrede sig VM-titlen. Bronzemedaljerne gik til Tjekkiet, som vandt med 9-3 over Schweiz i bronzekampen.

Danmark endte på 13.-pladsen, hvilken var den dårligste danske VM-placering indtil da.

Slutrunde

Indledende runde

Gruppe A

Gruppe B

Gruppe C

Gruppe D

Slutspil

Placeringskampe

5.- til 8.-pladsen

9.- til 12.-pladsen

13.- til 16.-pladsen

Kilder / eksterne henvisninger 
 World Floorball Championship 2010 Finland  
 International Floorball Federation – Mens WFC 2010

Kvalifikation
 Asien/Oceanien
 Europa 1
 Europa 2
 Nordamerika

2010
Sport i 2010
Gadestævne

Man støder undertiden på begrebet gadestævne, når man for eksempel læser gamle udskiftningskort. Det er navnet på det sted i landsbyen, hvor man samlede kvæget fra alle gårdene, førend byhyrden drev det ud til græsning på overdrevet.

Gadestævnet lå på "gadejorden", det vil sige jorden mellem husene i landsbyen.

Kilder 
 "Det danske landbrugs historie". Odense Landbohistorisk Selskab, cop. 1988. – 4 bind : ill. (nogle i farver) 

Torve og pladser
Gambiafloden

Gambiafloden (engelsk: Gambia River) er en stor flod i Vestafrika; 1.130 km lang fra Fouta Djallon-plateauet i det nordlige Guinea til Atlanterhavet ved Banjul. Halvdelen af floden er sejlbar.

Fra Fouta Djallon løber floden nordvest ind i den senegalesiske provins Tambacounda, gennem Niokolo-Koba Nationalpark, løber sammen med Nieri Ko og Koulountou før den går ind i Gambia ved Fatoto. Her løber floden for det meste vestover, men med et mæandrerende løb. Ca 100 km fra mundingen udvider den sig gradvis til en bredde på 10 km. 

Kunta Kinteh Ø, som ligger yderst i Gambiafloden nær Juffure, blev brugt under slavehandelen fra Afrika til USA. Øen står nu på UNESCOs verdensarvliste.

Vandløb i Afrika
Floden
Guineas geografi
Senegals geografi
Byhorn

Byhornet blev traditionelt brugt til at sammenkalde byens bestemmende gårdmænd (det var jordejerne og fæstebønderne), også kaldet "grander", til rådslagning på bystævnet. Byhornet er et eksempel på den betydelige mængde genstande, som afspejler livet blandt bønder, husmænd og håndværkere i de mere end 5.000 landsbyer, som har eksisteret i Danmark fra ca. 1100-tallet, med stort set uændret funktion op til udskiftningen omkring år 1800.

Byhornet kan kun give een lyd, så det er lidt som en vuvuzela. Men truttede man to gange i hornet, var beskeden en ganske anden: Så var der ildløs og det gjaldt om at alle hjalp til med at slukke ilden. Gården lå tæt i landsbyerne dengang. Det er almindeligt bemærket, når der fortælles om byhorn, at det også bruges som brandhorn, hvilket var naturligt, da oldermanden i sin tid også var brandfoged.

Fra Åsum fortælles, at ved brand blæstes der mere langtrukkent og klagende end ellers. I Kværndrup tudedes der til stævne med en lang vedholdende tone, men når der var brand, blæstes der med korte, idelig gentagne stød. I Trunderup kunne man ikke skelne, om der blev tudet til brand eller til stævne, hvorfor man ophørte med at tude til stævne og kun brugte hornet, når der var brand.

Kilder: Litteraturhenvisninger 

 Claus Bjørn (red.): Det danske landbrugs historie, bd. 1-4, 1988 

Musikinstrumenter
Folkeminde
Combined Task Force 151

Combined Task Force 151 (CTF 151) er en international maritim task force, der blev etableret som et forsøg på at dæmme op for pirateriet ud for Afrikas Horn.

CTF 151's operationsområde er Adenbugten og ud for Somalias østkyst, et område på omkring 6,5 millioner kvadratsømil.

CTF 151 blev etableret i januar 2009 og har mandat til at forebygge, standse og afskrække pirateri i området for at opretholde sikkerheden og retten til den frie navigation i internationalt farvand.

Danmark overtog i december 2013 chefansvaret for Combined Task Force 151. Det skete da flotilleadmiral Aage Buur Jensen overtog opgaven, som han skal bestride frem til februar 2014.

Oprettelse 
Fra 2002 fandtes en anden flådestyrke hvis opgave var at bekæmpe terrorisme i området. Denne flådestyrke var også navngivet Task Force 151, men blev opløst i 2004.

Den 8. januar 2009 offentliggjorde US Navy viceadmiral William E. Gortney fra i den 5. flådes hovedkvarter i Bahrain, at man genoprettede Task Force 151 med det formål at stoppe pirateri ud for Somalia. Kontreadmiral Terence E. KcKnight ville blive den første styrkechef. USS San Antonio (LPD-17) blev flådens første flagskib.

Søværnet deltog i starten af 2009 med støtteskibet L16 Absalon efter skibet forlod Task Force 150 samt Søværnets Taktiske Stab.

Styrkens flagskibe

Eksterne kilder/henvisninger 

 US Navy: Officiel hjemmeside 
 Forsvaret: TF150/TF151 

Flåder
Buksefjorden Vandkraftværk

Buksefjordens Vandkraftværk  er det første og det største vandkraftværk i Grønland. Det stod færdigt i 1993. Det ligger 48 km SØ for hovedstaden Nuuk, hvis el- og varmeforbrug det dækker 100%.

Historie 
Allerede i 1980'erne var der i Grønland tale om at udnyttelse det store vandkraft-potentiale fordi afsmeltningen af gletsjere skaber en del større indsøer.

I første omgang bød fire store private investorer interessert i projektet. Men i 1989 meldte Hjemmestyret, at det ville betale projektet. Derefter skulle det andelsbaserede selskab Nuuk Kraft leje sig ind på værket og stå for produktionen. Begge dele blev besluttet i 1990. Byggeriet blev straks igangsat, og det stod færdigt i 1993.

I 2008 overtog det statsejede energiselskab Nukissiorfiit (Dansk: Grønlands Energiforsyning) værket.

Opbygning 
 Buksefjorden vandkraftværk  er et af få kraftværker, der er placeret inde i et bjerg: 600 m inde i bjerget. I hele værket er der 14 km tunneller, som forbinder hele anlægget.

Søen, som betjener værket hedder Kangerdluarssúngûp Taserssua eller Motzfeldt Sø, og ligger 261m over havets overflade (M.o.h.).

Afløbet fra indsøen blev inddæmmet for at undgå, at vandtrykket forsvandt den vej. Som vist på tegningen til venstre er vandet ført gennem et 10,5 km langt tunnelrør, der driver de tre 15 megawatts turbiner.
Det giver værket en kapacitet på 45 MW.

Anlægget betjener Nuuk med en ca. 58 km højspændingsledning, som indeholder verdens længste hængende ledning mellem to tårne på 5376 meter over Ameralikfjorden. Kablet består af fire stålledere med en diameter på 40 millimeter. Pylonerne på hver side af spændet bærer kun een leder hver og de fire pyloner er placeret på det 444 meter høje nordre bjerg forbundet til de sydlige pyloner beliggende i 1013 meters højde.

Eksterne links 
 Buksefjorden Vandkraftværk - En investering for generationer  - Nukissiorfiit
 Buksefjorden - etablering af kæmpe vandkraftværk - larslyn.dk
 Grønlands første store vandkraftværk (Af J. Raae Andersen og Elisabeth Teisen) - Ingeniøren
 Buksefjorden - Grønlands første vandkraftværk satte verdensrekord
 Bæredygtig energiforsyning i Grønland - klimadebat.dk
 Is og energi - GEUS

Vandkraftværker i Grønland
Bygninger, konstruktioner og anlæg i Sermersooq Kommune
Etableret i 1993
Nuuk Kraftværk

Nuuk Kraftværk  er et oliekraftværk ved byen Nuuk i Grønland. Det har en installeret produkstionskapacitet på 22 MW, fordelt på 1 turbine. 

Anlægget blev påbegyndt omkring 1969 og stod færdigt i 1975. Brændselskilden er dielselolie. 

Anlægget drives af det nationale selskab Nukissiorfiit.

Se også 
Buksefjorden vandkraftværk

Eksterne henvisninger 
 Diesel og gaskraftværker på Færøerne og Grønland  

Kraftværker i Grønland
Oliekraftværker
Etableret i 1975
Kraftværk
Furesø Golfklub

Furesø Golfklub er en dansk golfklub, der har til huse i Birkerød i Nordsjælland, på adressen Hestkøb Vænge 4. Klubben blev stiftet den 8. oktober 1974. Banen består af 3 sløjfer, Hestkøbgård (indviet 18. august 1979), Farum (endeligt indviet 17. august 1989) og Parkvej (indviet 2. august 1996). 

Banen er af høj standard, og særligt Hestkøbgård-sløjfen, der ligesom Farum-sløjfen er tegnet af Jan Sederholm, er kendt for sin skønhed og udfordring. Ud over de 27 huller er der en par 3 bane, driving range, 2 putting greens, trænings bunkers, træning af kort indspil samt indendørs slagtræning.

Bygningerne Hestkøbgård, der huser sekretariat, restaurant Hestkøbgård, Pro Shop, omklædningsfaciliteter og klublokaler, er en gammel bondegård, der historisk dateres tilbage til år 1370. De nuværende bindingsværkslænger er opført efter en brand i 1827, og hovedbygningen i palæstil er opført i 1902-03. Bygning og arealer ejes af Rudersdal Kommune, på nær arealerne for 6 huller (2, 3, 4, 5, 6 og 8) på Farum-sløjfen, der ejes af Furesø Kommune. 

Klubben har ca. 1.500 medlemmer.

Eksterne henvisninger 
 Officiel hjemmeside 

Golfklubber og -baner i Danmark
Sport i Birkerød
Bygninger, konstruktioner og anlæg i Birkerød
Markbynke

 
Markbynke (Artemisia campestris), ofte skrevet mark-bynke, er en 30-60 cm høj urt eller halvbusk, der vokser på tør agerjord og i vejkanter.

Beskrivelse 
Markbynke er en halvbusk eller en flerårig, urteagtig plante med en nedliggende til opstigende vækst. Stænglerne er tynde og glatte eller fint hårede. bladene sidder enten i en grundstillet roset eller spredtstillet op ad stænglerne. Bladene er flere gange fjersnitdelte med trådtynde bladafsnit.

Blomstringen finder sted i juli-oktober, og blomsterne er samlet i små bitte, oprette til overhængende kurve, der danner endestillede, ensidige toppe. Frugterne er nødder uden fnok.

Rodsystemet består af en forveddet jordstængel og mange, lange rødder.

Højde x bredde og årlig tilvækst: 0,50 x 0,75 m (25 x 35 cm/år). Disse mål kan fx bruges til beregning af planteafstande, når arten anvendes som kulturplante.

Voksested 

Mark-Bynke er udbredt i Nordafrika, Lilleasien, Kaukasus, Centralasien og Nordamerika samt det meste af Europa, herunder også i Danmark, hvor den er almindelig på Øerne og i Nordjylland, mens den er ret sjælden i resten af landet. Arten er knyttet til lysåbne voksesteder med mildt, varmt lokalklima og en jord, som er meget tør og næringsfattig.

Ved Neusiedler See i det nordøstlige Burgenland, Østrig, findes arten i tørre, steppeagtige græssamfund sammen med bl.a. alm. fjergræs, bibernelle, Convolvulus cantabrica (en art af snerle), cypresvortemælk, fjeldknopnellike, glat rottehale, grenet edderkopurt, jordstar, lav iris, Linum tenuifolium (en art af hør), Ononis pusilla (en art af krageklo), plettet knopurt, Pulsatilla grandis (en art af kobjælde), sibirisk klokke, stenærenpris og sværdalant

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Tørketålende planter
Ukrudtsplanter
Bynke
Rødmasket cisticola

Den rødmaskede cisticola (Cisticola erythrops) er en fugleart i slægten cistussangere under familien Cisticolidae. Den findes i Afrika i Angola, Benin, Botswana, Burkina Faso, Burundi, Cameroun, Centralafrikanske Republik, Republikken Congo, Demokratiske Republik Congo, Elfenbenskysten, Etiopien, Gabon, Gambia, Ghana, Guinea, Kenya, Liberia, Malawi, Mali, Mauritanien, Mozambique, Namibia, Nigeria, Rwanda, Senegal, Sierra Leone, Sydafrika, Sudan, Swaziland, Tanzania, Togo, Uganda, Zambia og Zimbabwe. 

Dens naturlige habitat er subtropiske eller tropiske lavtliggende græssletter og sumpe, hvor der er årstidsbestemt nedbør eller oversvømmelse.

Racen Cisticola erythrops lepe, der forekommer i Angola og muligvis i den sydøstlige del af den Demokratiske Republik Congo, anses sommetider som en egen art med det danske navn benguelacisticola.

Kilder

 BirdLife International 2004.  Cisticola erythrops. 
2006 IUCN's Rødliste over truede arter.  Hentet 25. juli 2007.

Afrikas fugle
Sangere (spurvefugle)
Jan Sederholm

Jan Sederholm (født 7. oktober 1924 i Malmø, død 26. juli 2012 i Helsingborg) var en svensk arkitekt. Jan Sederholm har været arkitekt på seks af de 25 mest fremstående golfbaner i Danmark., forelæser i golfbanedesign og er anerkendt af Föreningen Skandinaviska Golfbanearkitekter for sin "fremme af udviklingen af golfbanearkitekturen i de skandinaviske lande".

Danske baner 
 Furesø Golfklub
 Gilleleje Golfklub
 Golfklubben Hedeland
 Hillerød Golf Klub (med Orla Knudsen)
 Himmerland Golf Klub
 Holbæk Golf Klub (med Frederik Dreyer)
 Horsens Golfklub (med Line Mortensen)
 Kalundborg Golfklub
 Kolding Golf Club (med Line Mortensen)
 Mølleåens Golf Klub
 Odense Golfklub
 Roskilde Golf Klub
 Sorø Golfklub
 Viborg Golfklub (med Frederik Dreyer og Michael Traasdahl Møller)
 Værløse Golfklub
 Aarhus Aadal Golf Club (med Michael Traasdahl Møller)

Svenske baner 
 Älvkarleby golfklubb
 Skepptuna golfklubb

Kilder 

Golf
Arkitekter fra Sverige
Helle Sara Peters

Helle Sara Peters (født 24. januar 1965) blev den 1. februar 2001 ved Østre Landsret i Odense idømt 16 års fængsel, efter at være erklæret skyldig i to drab.

Bistået af sin daværende samlever havde hun dræbt en 82-årig mand i Søndersø den 21. november 1999 med knivstik, hvorefter parret fjernede 700.000 kr. Under efterforskningen stødte politiet på liget af hendes mand, der var forsvundet i sommeren 1997. Liget blev fundet, gravet ned i en baghave i et rækkehus i Skårup ved Svendborg. Det viste sig, at hun også i denne sag havde haft en medvirkende. Helle Sara Peters blev dømt for begge drab, mens de to medvirkende blev idømt henholdsvis 4 års fængsel og 12 års fængsel.

Anklagemyndigheden ankede dommen, og den 10. maj 2001 afsagde Højesteret dom om fængsel på livstid. På daværende tidspunkt afsonede kun én anden kvinde, Elisabeth Wæver livstidsstraf.

Eksterne links 
 http://politiken.dk/indland/fakta_indland/ECE1065923/her-er-de-seneste-10-aars-livstidsstraffe/

Livstidsdømte fra Danmark
Mordere fra Danmark
Peder Olsen Kautokeino

Peder Olsen Kautokeino (født 1817, død 23. maj 1859) deltog i «Kautokeinooprøret» i november 1852. Han blev 14. februar 1854 dømt af Højesteret til 12 års strafarbejde. Han døde i fængslet.

Referencer

Eksterne henvisninger 
 Hans dom

Personer fra Norge
Brahetrolleborg Kirke

Brahetrolleborg Kirke er bygget som den nordlige længe på Brahetrolleborg Slot ca. 10 km NØ for Faaborg (Region Syddanmark).

Eksterne kilder og henvisninger 
 Brahetrolleborg Kirke på danmarkskirker.natmus.dk (Danmarks Kirker, Nationalmuseet)
 Brahetrolleborg Kirke på KortTilKirken.dk
 Brahetrolleborg Kirke  på nordenskirker.dk

Kirker i Faaborg-Midtfyn Kommune
Kirker i Fyens Stift
Kirker i Svendborg Amt
Maria Kramer

Maria Kramer (født 1977) er en dansk morder, som den 13. maj 2005 blev idømt livsvarigt fængsel i Østre Landsret i København for sammen med Mike Drewsen at have begået dobbelt drab i en lejlighed i Herlev i maj 2004. I forbindelse med drabet havde de fjernet forskellige værdigenstande fra lejligheden og derved gjort sig skyldige i rovmord. Den medskyldige, Mike Drewsen, blev ligeledes idømt en livstidsstraf.
 
På daværende tidspunkt afsonede kun to andre kvinder Elisabeth Wæver og Helle Sara Peters livstidsstraf i Danmark.

Eksterne links 
http://politiken.dk/indland/fakta_indland/ECE1065923/her-er-de-seneste-10-aars-livstidsstraffe/

Livstidsdømte fra Danmark
Mordere fra Danmark
Croke Park

Croke Park (irsk: Páirc an Chrócaigh) i Irlands hovedstad Dublin er en sportsarena i den nordlige del af Dublin (Drumcondra). Croke Park er hovedsæde for den store irske idrætsorganisation Gaelic Athletic Association (GAA). Det er det største stadion i Irland. Parken der kan rumme 82.500 tilskuere bliver overvejende benyttet til de irske sportsgrene Gælisk fodbold (Gaelic Football), Hurling og Camogie (kvindehurling) og koncerter. Fra 2007 til 2009 blev det også benyttet til Rugby og fodboldkampe.

Historie 
Oprindelig var der på arealerne siden 1870 en sportsplads. Efter at GAA blev grundlagt i 1884 blev pladsen regelmæssig benyttet af organisationen. Fra 1896 fandt de fleste Gaelic Football- og Hurling-mesterskaber sted der. 1913 købte GAA pladsen for 3.500 pund. For at ære en af grundlæggerne af GAA, den i 1902 afdøde ærkebiskop Thomas Croke, blev pladsen opkaldt efter ham. 

Siden 1914 har alle de vigtigste GAA kampe fundet sted i Croke Park. Før købstidspunktet var pladsen omkranset af en græsjordvold og en tribune. 

Den 21. november 1920 skete der under en Gaelic Football-kamp mellem Dublin og byen Tipperary en blodig massakre, hvor britiske soldater som hævn for mordet på en britisk agent skød ind i folkemængden. I alt døde 14 mennesker og 65 blev kvæstet.

I de følgende årtier blev stadion efterhånden udbygget og sidst renoveret i 2006

Bygninger, konstruktioner og anlæg i Dublin
Idrætsanlæg i Irland
Diernæs Kirke

Diernæs Kirke ligger i landsbyen Diernæs ca. 4 km Ø for Faaborg (Region Syddanmark).

Eksterne kilder og henvisninger 
 Diernæs Kirke på KortTilKirken.dk
 Diernæs Kirke på danmarkskirker.natmus.dk (Danmarks Kirker, Nationalmuseet)
 Diernæs Kirke  på nordenskirker.dk

Kirker i Faaborg-Midtfyn Kommune
Kirker i Fyens Stift
Kirker i Svendborg Amt